Formidabel udsigt/beliggenhed lige til havet og meget lækkert - næsten nyt hus med masser af plads
Vi har haft en fantastisk uge. Alt er forløbet godt. På ankomstdagen ringede Maximos for at høre, om vi havde fundet os til rette og om der var nogle spørgsmål (ubemandet indtjekning fungerede meget fint).
Huset må være meget nyt, da alt er helt OK. Køkkenet havde alt udstyr, som man kunne ønske. Den unge del af familien benyttede flittigt fitnessrummet i kælderen.
Huset kræver, at man har bil. Der er 4,5 km til nærmeste lille supermarked (i Kerames, som også er værd at se pga. de små gader, hvor man kun kan gå rundt), men de har stort set alt. Få hundrede meter fra huset ligger en fantastisk restaurant helt nede på stranden, Agia Fotia Taverna. hvor de serverer både fisk og kød. Restauranten var altid godt besøgt af både lokale og turister. Helt tydeligt en restaurant, hvor flere generationer arbejder. Smilende og imødekommende personale og smagfuld og veltilberedt mad.
Pool bliver tilset dagligt, rengøring sker ved afrejse. Alt var i orden.
Vi nød arealet omkring poolen, hvor vi spiste både morgen og aften på en overdækket terrasse. Grillen (kul) krævede tålmodighed, da den tog lidt tid at få varm nok. Om aftenen var der lys på blomsterne/træerne omkring huset, som gav en flot kulisse.
Tak for en dejlig ferie i et fantastisk hus med en lige så fantastisk udsigt i et område, som bestemt ikke er overrendt af turister. Er man til det luksuriøse og afslappede, hvor der ikke er neonlys og disco, så er Villa Rozites lige sagen.
Erik Frandsen